ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കെ ജെ അൽഫോൺസ് തന്റെ ‘ആക്സിലറേറ്റിംഗ് ഇന്ത്യ: 7 ഇയേഴ്സ് ഓഫ് മോദി ഗവൺമെന്റ്’ എന്ന പുസ്തകം പ്രധാനമന്ത്രിക്ക് സമ്മാനിച്ചു
മുൻ കേന്ദ്ര മന്ത്രി ശ്രീ കെ ജെ അൽഫോൺസ് തന്റെ ‘ത്വരിതപ്പെടുത്തുന്ന ഇന്ത്യ: മോദി ഗവണ്മെന്റിന്റെ 7 വർഷങ്ങൾ ’ എന്ന പുസ്തകം പ്രധാനമന്ത്രി ശ്രീ നരേന്ദ്ര മോദിക്ക് സമർപ്പിച്ചു. ഇന്ത്യയുടെ പരിഷ്കരണ യാത്രയുടെ വശങ്ങൾ ‘ഇന്ത്യയെ ത്വരിതപ്പെടുത്തൽ’ എന്ന കൃതിയിൽ ഉൾക്കൊള്ളിക്കാൻ അദ്ദേഹം അഭിനന്ദനീയമായ ഒരു ശ്രമം നടത്തിയിട്ടുണ്ടെന്ന് പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
"എന്റെ വിലമതിക്കപ്പെട്ട സഹപ്രവർത്തകനായ ശ്രീ അൽഫോൻസ് , ഇന്ത്യയുടെ പരിഷ്കരണ യാത്രയുടെ മുഖങ്ങൾ 'ഇന്ത്യയെ ത്വരിതപ്പെടുത്തുന്നു' എന്ന പുസ്തകത്തിൽ ചുരുക്കിയവതരിപ്പിക്കാൻ പ്രശംസനീയമായ ഒരു ശ്രമം നടത്തിയിട്ടുണ്ട് . അദ്ദേഹത്തിൽ നിന്ന് പുസ്തകത്തിന്റെ ഒരു പ്രതി ഏറ്റു വാങ്ങിയതിൽ സന്തോഷമുണ്ട്.
പ്രധാനമന്ത്രിയുടെ ഓഫീസ്
മുതിർന്ന പത്രപ്രവർത്തകൻ ശേഷ് നാരായൺ സിംഗിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന പത്രപ്രവർത്തകൻ ശ്രീ ശേഷ് നാരായൺ സിംഗിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ശ്രീ ശേഷ് നാരായൺ സിംഗ് പത്രപ്രവർത്തന ലോകത്തിന് നൽകിയ സമഗ്ര സംഭാവനകൾ എക്കാലത്തും സ്മരിക്കപ്പെടുമെന്നു പ്രധാനമന്ത്രി പറഞ്ഞു. അദ്ദേഹത്തിന്റെ കുടുംബാംഗങ്ങളെ ശ്രീ മോദി അനുശോചനം അറിയിച്ചു.
(
മന്ത്രിസഭ
സ്പെക്ട്രം ലേലത്തിന് കേന്ദ്ര മന്ത്രിസഭയുടെ അംഗീകാരം
(സ്പെക്ട്രം ലേലം നടത്താനുള്ള കേന്ദ്ര വാർത്ത വിനിമയ വകുപ്പിന്റെ നിർദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി. ലേലവിജയികൾക്ക് വാണിജ്യ മൊബൈൽ സേവനങ്ങൾ നൽകുന്നതിനായി സ്പെക്ട്രം അനുവദിക്കും.
700 മെഗാഹെർട്സ്, 800 മെഗാഹെർട്സ്, 900 മെഗാഹെർട്സ്, 1800 മെഗാഹെർട്സ്, 2100 മെഗാഹെർട്സ്, 2300 മെഗാഹെർട്സ്, 2500 മെഗാഹെർട്സ് ഫ്രീക്വൻസി ബാൻഡുകളിലാണ് ലേലം നടത്തുന്നത്. 20 വർഷ കാലയളവിലേക്കാണ് സ്പെക്ട്രം അനുവദിക്കുന്നത്. മൊത്തം 2251.25 മെഗാഹെർട്സ് സ്പെക്ട്രം ലേലം ചെയ്യും.3,92,332.70 കോടി രൂപയാണ് പ്രതീക്ഷിക്കുന്ന തുക.
ലേലം വഴി സ്പെക്ട്രം ഉപയോഗിക്കാനുള്ള അവകാശം നേടുന്നതിലൂടെ, നിലവിലുള്ള ടെലികോം സേവന ദാതാക്കൾക്ക് അവരുടെ നെറ്റ്വർക്ക് ശേഷി വർദ്ധിപ്പിക്കാൻ കഴിയും. മാത്രമല്ല പുതിയ സേവനദാതാക്കൾക്ക്, സേവനങ്ങൾ ആരംഭിക്കാനും ലേലം വഴിയൊരുക്കും.
വിജയികളാകുന്നവർക്ക് ലേലത്തുക മുഴുവൻ മുൻകൂർ അടയ്ക്കാവുന്നതാണ്. അല്ലെങ്കിൽ നിശ്ചിത തുക വീതം നൽകുന്നതിനുള്ള ഓപ്ഷൻ തെരഞ്ഞെടുക്കാം. രണ്ട് വർഷത്തെ മൊറട്ടോറിയത്തിന് ശേഷം പരമാവധി 16 തുല്യ വാർഷിക ഗഡുക്കളായി ശേഷിക്കുന്ന തുക അടയ്ക്കാവുന്നതാണ്.
ലേലത്തുകയ്ക്ക് പുറമേ,വയർലൈൻ സേവനങ്ങൾ ഒഴികെയുള്ള സേവനങ്ങൾക്ക് ലേലത്തിലൂടെ നേടിയ സ്പെക്ട്രത്തിന്റെ ഉപയോഗത്തിനുള്ള ചാർജുകളായി അഡ്ജസ്റ്റഡ് ഗ്രോസ് റവന്യൂ  വരുമാനത്തിന്റെ 3% വിജയികളായ ലേലക്കാർ നൽകേണ്ടതാണ്.
രാഷ്ട്രപതിയുടെ കാര്യാലയം
നാല് രാജ്യങ്ങളിലെ നയതന്ത്ര പ്രതിനിധികൾ രാഷ്ട്രപതിക്ക് യോഗ്യതാ പത്രങ്ങൾ വീഡിയോ കോൺഫറൻസിലൂടെ സമർപ്പിച്ചു
ന്യൂഡൽഹി , മാർച്ച് 18 ,2021
രാഷ്ട്രപതി ശ്രീ രാം നാഥ് കോവിന്ദ് നാല് രാജ്യങ്ങളിലെ നയതന്ത്ര പ്രതിനിധികളുടെ യോഗ്യതാ പത്രങ്ങൾ വെർച്യുൽ ചടങ്ങിലൂടെ സ്വീകരിച്ചു. റിപ്പബ്ലിക് ഓഫ് ഫിജി, ഡൊമിനിക്കൻ റിപ്പബ്ലിക്, ഇസ്ലാമിക് റിപ്പബ്ലിക് ഓഫ് അഫ്ഗാനിസ്ഥാൻ, ഗയാനയിലെ സഹകരണ റിപ്പബ്ലിക് എന്നിവിടങ്ങളിലെ സ്ഥാനപതികൾ ആണ് ഇന്ന്  രാഷ്ട്രപതിക്ക് തങ്ങളുടെ യോഗ്യതാ പത്രങ്ങൾ സമർപ്പിച്ചത്. യോഗ്യതാ പത്രങ്ങൾ സമർപ്പിച്ച നയതന്ത്ര പ്രതിനിധികൾ ഇവരാണ് :
1. കമലേഷ് ശശി പ്രകാശ് , ഫിജി റിപ്പബ്ലിക്കിന്റെ ഹൈ കമ്മീഷണർ
2 . ഡേവിഡ് ഇമ്മാനുവൽ പ്യൂഗ് ബുച്ചൽ, ഡൊമിനിക്കൻ റിപ്പബ്ലിക്കിന്റെ നയതന്ത്ര പ്രധിനിധി
3 ഫരീദ് മാമുന്ദ്സെ, ഇസ്ലാമിക് റിപ്പബ്ലിക് ഓഫ് അഫ്ഗാനിസ്ഥാന്റെ നയതന്ത്ര പ്രധിനിധി
4 ചരണ്ടാസ് പെർസോഡ്,ഗയാനയിലെ സഹകരണ റിപ്പബ്ലിക്കിന്റെ ഹൈ കമ്മീഷണർ
IE/SKY
പ്രത്യേക സേവനങ്ങളും ഫീച്ചറുകളും
കേരളത്തിന് റെയിൽ വികസനത്തിനായി 2,033 കോടി രൂപ കേന്ദ്ര ബജറ്റിൽ വകയിരുത്തി : കേന്ദ്ര മന്ത്രി ശ്രീ അശ്വിനി വൈഷ്ണവ്
കേരളത്തിന് റെയിൽ വികസനത്തിനായി 2,033 കോടി രൂപ കേന്ദ്ര ബജറ്റിൽ വകയിരുത്തിയെന്ന് കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവ്. രാജ്യത്തെ ആദ്യ ഹൈഡ്രജൻ ട്രെയിൻ ഈ വർഷം ഡിസംബറിൽ യാഥാർഥ്യമാകുമെന്നും അദ്ദേഹം അറിയിച്ചു. കേന്ദ്ര ബജറ്റിൽ കേരള - തമിഴ്നാട് സംസ്ഥാനങ്ങൾക്കായ് അനുവദിച്ച പദ്ധതികളും വകയിരുത്തലും സംബന്ധിച്ച് വീഡിയോ കോൺഫറൻസിങ്ങിലൂടെ നടത്തിയ വാർത്താസമ്മേളനത്തിലാണ് അദ്ദേഹം ഇക്കാര്യം അറിയിച്ചത്. 2023-24 കേന്ദ്ര ബജറ്റിൽ റെയിൽവേയ്ക്കായുള്ള വകയിരുത്തലിൽ കേരളത്തിന് 2,033 കോടി രൂപയാണ് പ്രഖ്യാപിച്ചിരിക്കുന്നത്. 2009-14 കാലയളവിൽ ഇതു 372 കോടി രൂപയായിരുന്നു. വന്ദേ മെട്രോ, ഹൈഡ്രജൻ ട്രെയിൻ തുടങ്ങി രണ്ട് പ്രധാന ആശയങ്ങൾ അടിസ്ഥാനമാക്കിയാണ് റെയിൽ വികസനം നടപ്പാക്കുന്നത്. 100 കിലോമീറ്ററിൽ താഴെ ദൂരമുള്ള സമീപ നഗരങ്ങളെ ബന്ധിപ്പിക്കാൻ വന്ദേ മെട്രോ ട്രെയിൻ കേരളത്തിൽ ആരംഭിക്കും. ഒന്നര വർഷത്തെ പരീക്ഷണ ഓട്ടത്തിന് ശേഷം മുഴുവൻ സമയം സർവീസ് ആയി ഇതിനെ മാറ്റുമെന്ന് റെയിൽ മന്ത്രി പറഞ്ഞു.
യൂറോപ് മാതൃകയിൽ പ്രാദേശിക കണക്ടിവിറ്റിയാണ് പദ്ധതി കൊണ്ട് ലക്ഷ്യമിടുന്നത്. ഒരു സ്റ്റേഷൻ ഒരു ഉത്പന്നം പദ്ധതിയിൽ ഏറ്റവും മികച്ച പ്രകടനം കാഴ്ചവെക്കുന്നത് കേരളവും തമിഴ്നാടുമാണ്. റെയിൽ വികസനത്തിന് തമിഴ്നാടിന് 6,080 കോടി രൂപയാണ് ഇത്തവണത്തെ ബജറ്റിലെ വകയിരുത്തലെന്ന് കേന്ദ്രമന്ത്രി അറിയിച്ചു.
കേരളത്തിൽ പുതിയ റെയിൽ പാത നിർമാണത്തിന് 2023-24 ബജറ്റിൽ 100.25 കോടി രൂപ വകയിരുത്തിയതായി വീഡിയോ കോൺഫറൻസിങ്ങിൽ പങ്കെടുത്ത ദക്ഷിണ റെയിൽവേ ജനറൽ മാനേജർ ശ്രീ ആർ എൻ സിംഗ് അറിയിച്ചു. കേരളത്തിലെ പാത ഇരട്ടിപ്പിക്കലിന് 193.49 കോടി രൂപയാണ് ബജറ്റിൽ വകയിരുത്തിയിരിക്കുന്നത്. തിരുവനന്തപുരം -മംഗളൂരൂ റെയിൽ പാത സംബന്ധിച്ച പഠനം സെപ്റ്റംബറോടെ പൂർത്തിയാക്കും.പുതിയ പാമ്പൻ പാലം ജൂൺ മാസത്തോടെ പ്രവർത്തനക്ഷമമാകുമെന്നും അദ്ദേഹം പറഞ്ഞു.
-NS-
(Visitor Counter : 65
ആരോഗ്യ, കുടുംബക്ഷേമ മന്ത്രാലയം
ഏറ്റവും കുറഞ്ഞ സമയത്തിനുള്ളിൽ  നാല് ദശലക്ഷം പേർക്ക് കൊവിഡ് വാക്സിൻ വിതരണം ചെയ്യുന്ന രാജ്യമായി ഇന്ത്യ മാറി
|
|
ഏറ്റവും വേഗത്തിൽ നാല് ദശലക്ഷം പേർക് ക്കൊവിഡ് വാക്സിൻ വിതരണം ചെയ്ത രാജ്യമായി ഇന്ത്യ മാറി. 18 ദിവസങ്ങൾ കൊണ്ടാണ് ഇന്ത്യ ഈ നേട്ടം കൈവരിച്ചത്.
2021 ഫെബ്രുവരി 1 വരെയുള്ള കണക്കുകൾ പ്രകാരം ഏറ്റവും കൂടുതൽ ജനങ്ങൾക്ക് വാക്സിൻ ലഭ്യമാക്കിയ ആദ്യ അഞ്ച് രാഷ്ട്രങ്ങളിൽ ഒന്നാണ് ഇന്ത്യ.
കഴിഞ്ഞ 24 മണിക്കൂറിനിടെ രാജ്യത്ത് ചികിത്സയിൽ കഴിയുന്നവരുടെ എണ്ണം  ഗണ്യമായി കുറഞ്ഞു. ആകെ രോഗബാധിതരുടെ 1.49 ശതമാനം മാത്രമാണ് നിലവിൽ ചികിത്സയിലുള്ളത്.
കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട 11,039 പുതിയ കേസുകൾ കഴിഞ്ഞ ഏഴു മാസത്തെ ഏറ്റവും കുറഞ്ഞ നിരക്കാണ്. 14,225 പേർക്കാണ് പുതുതായി രോഗം ഭേദമായത്.
ഇതുവരെ രോഗമുക്തി നേടിയവരുടെ എണ്ണം 1,04,62,631 ആയി ഉയർന്നു. 97.08 ആണ് നിലവിലെ രോഗമുക്തി നിരക്ക്. ഇത് ആഗോളതലത്തിൽ തന്നെ ഏറ്റവും ഉയർന്ന നിരക്കുകളിൽ ഒന്നാണ്. രോഗം ഭേദമായവരും ചികിത്സയിൽ കഴിയുന്നവരും തമ്മിലെ അന്തരം തുടർച്ചയായി വർദ്ധിക്കുകയാണ്. നിലവിൽ ഇത് 1,03,02,574 ആണ്.
8 സംസ്ഥാന/കേന്ദ്രഭരണ പ്രദേശങ്ങളിലെ രോഗ സ്ഥിരീകരണ നിരക്ക് ദേശീയ ശരാശരിയായ 1.91 ശതമാനത്തേക്കാൾ കൂടുതലാണ്. പ്രതിവാര രോഗ സ്ഥിരീകരണ നിരക്ക് ഏറ്റവും കൂടുതൽ കേരളത്തിലാണ് . രണ്ടാം സ്ഥാനത്ത് ചത്തീസ്ഗഢ് ആണ് .
2021 ഫെബ്രുവരി 3 രാവിലെ 8 വരെയുള്ള കണക്കുകൾ പ്രകാരം, 41 ലക്ഷത്തിലേറെ ഗുണഭോക്താക്കൾ  വാക്സിൻ സ്വീകരിച്ചു കഴിഞ്ഞു. കഴിഞ്ഞ 24 മണിക്കൂറിനിടെ 3,845 സെഷനുകളിൽ ആയി 1,88,762 ആരോഗ്യപ്രവർത്തകർ വാക്സിൻ സ്വീകരിച്ചു. 76,576 സെഷനുകൾ ആണ് ഇതുവരെ രാജ്യത്ത് സംഘടിപ്പിക്കപ്പെട്ടത്.
പുതുതായി രോഗമുക്തി നേടിയവരിൽ 85.62 ശതമാനവും 8 സംസ്ഥാന-കേന്ദ്രഭരണ പ്രദേശങ്ങളിലാണ്. ഏറ്റവും കൂടുതൽ പേർ ഇന്നലെ സുഖം പ്രാപിച്ചത് കേരളത്തിലാണ്  .മഹാരാഷ്ട്രയിൽ 4011 പേർക്കും ഇന്നലെ രോഗം ഭേദമായി.
പുതുതായി രോഗം സ്ഥിരീകരിച്ചവരിൽ 83.01 ശതമാനവും ആറു സംസ്ഥാന/കേന്ദ്രഭരണ പ്രദേശങ്ങളിൽ ആണ്. 5,716 പേർക്ക് പുതുതായി രോഗം സ്ഥിരീകരിച്ച കേരളമാണ് പട്ടികയിൽ ഒന്നാമത്. മഹാരാഷ്ട്രയിൽ 1,927 പേർക്ക് പുതുതായി രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 110 പേരാണ് കോവിഡ് മൂലം മരണമടഞ്ഞത്. ഇതിൽ 66.36 ശതമാനവും 5 സംസ്ഥാന/കേന്ദ്രഭരണ പ്രദേശങ്ങളിൽ ആണ്. 30 പേർ മരണമടഞ്ഞ മഹാരാഷ്ട്രയാണ് പട്ടികയിൽ ഒന്നാമത്. രണ്ടാം സ്ഥാനത്ത് ഉള്ള കേരളത്തിൽ 16 പേരാണ് പുതുതായി കോവിഡ് ബാധ മൂലം മരണമടഞ്ഞത്.
|
|
|
|
(
പ്രധാനമന്ത്രിയുടെ ഓഫീസ്
ആയുഷ്മാൻ ഭാരത് പദ്ധതിയോടുള്ള പൗരന്റെ പ്രതികരണം പ്രധാനമന്ത്രി പങ്കുവച്ചു
എല്ലാ ഇന്ത്യൻ പൗരന്മാർക്കും 5 ലക്ഷം രൂപയുടെ ആരോഗ്യ ഇൻഷുറൻസ് പരിരക്ഷ എടുത്തുകാട്ടുന്ന ആയുഷ്മാൻ ഭാരത് പദ്ധതിയെക്കുറിച്ചുള്ള ഒരു പൗരന്റെ പ്രതികരണം പ്രധാനമന്ത്രി ശ്രീ നരേന്ദ്ര മോദി പങ്കിട്ടു. പദ്ധതിയുടെ പ്രയോജനങ്ങൾ ഇന്ത്യയൊട്ടാകെ പ്രയോജനപ്പെടുത്താൻ കഴിയുമെന്ന് പ്രധാനമന്ത്രി അഭിപ്രായപ്പെട്ടു.
ഒരു പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“അത് തീർത്തും ഉണ്ട്. ഇന്ത്യയിലുടനീളമുള്ള ഈ പദ്ധതിയുടെ പ്രയോജനങ്ങൾ ഒരാൾക്ക് പ്രയോജനപ്പെടുത്താം എന്നതും ഒരുപോലെ പ്രധാനമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങള്
60 ദിവസങ്ങൾക്ക് ശേഷം,രാജ്യത്ത് ചികിത്സയിലുള്ള കോവിഡ് രോഗികളുടെ എണ്ണം 12 ലക്ഷത്തിൽ താഴെ .
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 63,463 പേരുടെ കുറവ്.
മൂന്നാം ദിവസവും ഒരു ലക്ഷത്തിൽ താഴെ പ്രതിദിന രോഗികൾ
കഴിഞ്ഞ 24 മണിക്കൂറിൽ 94,052 പേർക്ക് രോഗം സ്ഥിരീകരിച്ചു.
1,51,367 പേർ കഴിഞ്ഞ 24 മണിക്കൂറിൽ രോഗമുക്തി നേടി
തുടർച്ചയായ 28- മത് ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്ന വരെക്കാൾ കൂടുതൽ
രാജ്യമെമ്പാടുമായി 2,76,55,493 പേർ ഇതുവരെ കോവിഡിൽ നിന്നും രോഗമുക്തി നേടി
ദേശീയതലത്തിലെ രോഗമുക്തി നിരക്ക് 94.77% ആയി ഉയർന്നു
പ്രതിവാര രോഗ സ്ഥിരീകരണ നിരക്ക് 5.43%
പ്രതിദിന രോഗ സ്ഥിരീകരണ നിരക്ക് നിലവിൽ 4.69%.
തുടർച്ചയായ 17-മത് ദിവസവും ഇത് 10 ശതമാനത്തിൽ താഴെ
കോവിഡ് പരിശോധനകൾ ഗണ്യമായി വർധിപ്പിച്ചു ; 37.21 കോടി പരിശോധനകൾ ഇതുവരെ നടത്തി
രാജ്യ വ്യാപകമായി ഇത് വരെ 24 കോടിയിലധികം ഡോസ്  വാക്സിൻ നൽകി
പ്രധാനമന്ത്രിയുടെ ഓഫീസ്
മുന് പ്രധാനമന്ത്രി ശ്രീമതി ഇന്ദിര ഗാന്ധിയ്ക്ക് പ്രധാനമന്ത്രി ശ്രദ്ധാഞ്ജലി അര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി മുന് പ്രധാനമന്ത്രി ശ്രീമതി ഇന്ദിര ഗാന്ധിയ്ക്ക് അവരുടെ ചരമ വാര്ഷികത്തില് ശ്രദ്ധാഞ്ജലി അര്പ്പിച്ചു.
'രാജ്യത്തിന്റെ മുന് പ്രധാനമന്ത്രി ശ്രീമതി ഇന്ദിര ഗാന്ധിയ്ക്ക് അവരുടെ ചരമ വാര്ഷികത്തില് ശ്രദ്ധാഞ്ജലി അര്പ്പിക്കുന്നു, ' പ്രധാനമന്ത്രി പറഞ്ഞു.
ND
(Visitor Counter : 40
വനിതാ, ശിശു വികസന മന്ത്രാലയം
രാജ്യത്തുടനീളമുള്ള അംഗൻവാടികളില് കോവിഡ് -19 മഹാമാരിയുടെ ആഘാതം
കോവിഡ് -19 സൃഷ്ടിച്ച ആഘാതം പരിമിതപ്പെടുത്തുക എന്ന ലക്ഷ്യം മുൻനിർത്തി,ആഭ്യന്തര മന്ത്രാലയം പുറപ്പെടുവിച്ച മാർഗ്ഗനിർദേശത്തിനനുസൃതമായി രാജ്യത്തുടനീളമുള്ള എല്ലാ അംഗൻവാടികളും ദേശീയ ദുരന്തനിവാരണ നിയമം-2005 പ്രകാരം, അടച്ചിട്ടിരിക്കുകയാണ്. എങ്കിലും, അംഗൻവാടികളിലെ കുട്ടികൾക്ക് കൃത്യമായ പോഷകാഹാരം ഉറപ്പാക്കുന്നതിനായി അംഗൻവാടി ജീവനക്കാരും സഹായികളും ഗുണഭോക്താക്കളുടെ വീടുകളിൽ അവർക്കനുവദിച്ചിട്ടുള്ള പോഷകാഹാരം വിതരണം ചെയ്തു വരുന്നു.
15 ദിവസത്തിലൊരിക്കൽ അംഗൻവാടി ജീവനക്കാർ ഗുണഭോക്താക്കളുടെ വീടുകളിലെത്തി ഭക്ഷ്യവസ്തുക്കളും പോഷകാഹാരവും വിതരണം ചെയ്യുന്നു എന്ന് ഉറപ്പുവരുത്തുന്നതിനാവശ്യമായ നിർദേശങ്ങൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കേന്ദ്ര സർക്കാർ നൽകിയിട്ടുണ്ട്. കൂടാതെ, അംഗൻവാടി ജീവനക്കാരും സഹായികളും അതാത് പ്രദേശങ്ങളിലെ സാമൂഹിക നിരീക്ഷണത്തിലും ബോധവത്കരണ പ്രവർത്തനങ്ങളിലും തദ്ദേശ സ്വയംഭരണ സ്ഥാപങ്ങളെ സഹായിക്കുകയും, കാലാകാലങ്ങളിൽ നിയോഗിക്കപ്പെടുന്ന മറ്റ് പ്രവർത്തനങ്ങളിൽ ഏർപ്പെടുകയും വേണം.
കേന്ദ്ര വനിതാ ശിശു ക്ഷേമ മന്ത്രി ശ്രീമതി സ്മൃതി സുബിൻ ഇറാനി ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം വ്യക്തമാക്കിയത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 68.75 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 38,948 പേർക്ക്
ചികിത്സയിലുള്ളത് ആകെ രോഗബാധിതരുടെ 1.23%
രാജ്യത്ത് നിലവിൽ ചികിത്സയിലുള്ളത് 4,04,874 പേർ
രോഗമുക്തി നിരക്ക് 97.44%
കഴിഞ്ഞ 24 മണിക്കൂറിനിടെ 43,903 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,21,81,995 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 73 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 2.76%
ആകെ നടത്തിയത് 53.14 കോടി പരിശോധനകൾ.
(
പ്രധാനമന്ത്രിയുടെ ഓഫീസ്
ആഗോള ചെറുധാന്യ  സമ്മേളനം മാർച്ച് 18നു പ്രധാനമന്ത്രി ഉദ്ഘാടനം ചെയ്യും
ആഗോള ചെറുധാന്യ  സമ്മേളനം 2023 മാർച്ച് 18നു പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. രാവിലെ 11നു പിയുഎസ്എ ന്യൂഡൽഹി ഐഎആർഐ ക്യാമ്പസിലെ എൻഎഎസ്സി കോംപ്ലക്സിലെ സുബ്രഹ്മണ്യം ഹാളിലാണു സമ്മേളനം. പ്രധാനമന്ത്രി സമ്മേളനത്തെ അഭിസംബോധന ചെയ്യുകയും ചെയ്യും.
ഇന്ത്യയുടെ നിർദേശത്തെ അടിസ്ഥാനമാക്കിയാണ് ഐക്യരാഷ്ട്ര പൊതുസഭ  2023 അന്താരാഷ്ട്ര ചെറുധാന്യവർഷമായി  പ്രഖ്യാപിച്ചത്. കൂടാതെ, ‘ഐവൈഎം 2023’ന്റെ ആഘോഷങ്ങൾ ‘ജനകീയ മുന്നേറ്റ’മാക്കി മാറ്റുന്നതിനും ഇന്ത്യയെ ‘ചെറുധാന്യങ്ങളുടെ ആഗോളകേന്ദ്ര’മാക്കി മാറ്റുന്നതിനുമുള്ള പ്രധാനമന്ത്രിയുടെ കാഴ്ചപ്പാടിന് അനുസൃതമായി, കേന്ദ്ര ഗവണ്മെന്റിന്റെ മന്ത്രാലയങ്ങൾ/വകുപ്പുകൾ, സംസ്ഥാനങ്ങൾ/കേന്ദ്രഭരണപ്രദേശങ്ങൾ, കർഷകർ, സ്റ്റാർട്ടപ്പുകൾ, കയറ്റുമതിക്കാർ, ചില്ലറവ്യവസായങ്ങൾ, മറ്റ് പങ്കാളികൾ എന്നിവർ ഉൽപ്പാദകരെയും ഉപഭോക്താക്കളെയും ചെറുധാന്യങ്ങളുടെ  നേട്ടങ്ങളെക്കുറിച്ചു ബോധവൽക്കരിക്കുകയും അവയെപ്രോത്സാഹിപ്പിക്കുകയുമാണ്. ഈ സാഹചര്യത്തിൽ, ഇന്ത്യയിൽ ആഗോള ചെറുധാന്യ  സമ്മേളനം സംഘടിപ്പിക്കുന്നതു പ്രാധാന്യമർഹിക്കുന്നു.
രണ്ടുദിവസത്തെ ആഗോള സമ്മേളനത്തിൽ ചെറുധാന്യങ്ങളുമായി  ബന്ധപ്പെട്ട വിവിധ വിഷയങ്ങളിൽ പ്രത്യേക സമ്മേളനങ്ങൾ നടക്കും. ഉൽപ്പാദകരിലും ഉപഭോക്താക്കളിലും മറ്റു പങ്കാളികൾക്കിടയിലും ചെറുധാന്യങ്ങളുടെ പ്രചാരണവും അവബോധവും; ചെറുധാന്യങ്ങളുടെ മൂല്യശൃംഖല വികസനം; ചെറുധാന്യങ്ങളുടെ ആരോഗ്യ-പോഷക വശങ്ങൾ; വിപണി ബന്ധങ്ങൾ; ഗവേഷണവും വികസനവും തുടങ്ങിയവ ചർച്ചയാകും. വിവിധ രാജ്യങ്ങളിലെ കൃഷിമന്ത്രിമാർ, അന്താരാഷ്ട്ര ശാസ്ത്രജ്ഞർ, പോഷകാഹാര വിദഗ്ധർ, ആരോഗ്യ വിദഗ്ധർ, മുൻനിര സ്റ്റാർട്ടപ്പുകൾ, മറ്റു പങ്കാളികൾ എന്നിവർ സമ്മേളനത്തിൽ പങ്കെടുക്കും.
-ND-
(
റെയില്വേ മന്ത്രാലയം
ചരക്ക് നീക്കത്തിൽ മെയ് മാസത്തിലെ ഏറ്റവും ഉയർന്ന അളവായ 114.8 MT റെയിൽവേ വിതരണം ചെയ്തു
ന്യൂഡൽഹി, ജൂൺ 01, 2021
കോവിഡ് വെല്ലുവിളികൾക്കിടയിലും, ചരക്ക് നീക്കവുമായി ബന്ധപ്പെട്ട വരുമാനത്തിലും ലോഡിംഗിലും ഇന്ത്യൻ റെയിൽവേ 2021 മെയ് മാസത്തിൽ ഉയർന്ന വളർച്ച നിലനിർത്തുന്നു. മെയ് മാസത്തിൽ ഇന്ത്യൻ റെയിൽവേ എക്കാലത്തെയും ഉയർന്ന ചരക്ക് നീക്കം നടത്തി.
2021 മെയ് മാസത്തിൽ 114.8 MT ആണ് ലോഡ് ചെയ്തത്. 2019 മെയ് മാസത്തേക്കാൾ 9.7% കൂടുതലാണ് ഇത് . ചരക്ക് ലോഡിംഗിൽ നിന്ന് 2021 മെയ് മാസത്തിൽ ഇന്ത്യൻ റെയിൽവേ 11,604.94 കോടി രൂപ വരുമാനം നേടി. വാഗണ് തിരിവ് സമയം ഈ മാസത്തിൽ 26% മെച്ചപ്പെട്ടു.
ചരക്ക് നീക്കത്തെ വളരെ ആകർഷകമാക്കുന്നതിന് ഇന്ത്യൻ റെയിൽവേയിൽ നിരവധി ഇളവുകളും പ്രോത്സാഹനങ്ങളും നൽകുന്നുണ്ട്. കഴിഞ്ഞ 18 മാസത്തിനിടയിൽ ചരക്ക് വേഗത ഇരട്ടിയായി. ഇത് എല്ലാ ഗുണഭോക്താക്കളുടേയും ചെലവ് ലാഭിക്കുന്നു. എല്ലാ മേഖലകളിലും കാര്യക്ഷമതയും പ്രകടനവും മെച്ചപ്പെടുത്താനുള്ള അവസരമായി ഇന്ത്യൻ റെയിൽവേ കോവിഡ്-19നെ പ്രയോജനപ്പെടുത്തുന്നു.
RRTN/SKY
ന്യൂനപക്ഷകാര്യ മന്ത്രാലയം
ന്യൂനപക്ഷങ്ങളുടെ ശാക്തീകരണത്തിന് മുന്തിയ പരിഗണനയെന്ന് കേന്ദ്ര മന്ത്രി മുഖ്താര് അബ്ബാസ് നഖ്വി
രാജ്യത്തെ 308 ജില്ലകളില് ന്യൂനപക്ഷ സമുദായത്തില് പിറന്ന പെണ്കുട്ടികളുടെ വിദ്യാഭ്യാസ ശാക്തീകരണം ഉറപ്പ് വരുത്താന് അടിസ്ഥാന സൗകര്യങ്ങള് കൊണ്ട് വരാന് കേന്ദ്ര ഗവണ്മെന്റ് യുദ്ധകാല അടിസ്ഥാനത്തില് പ്രചാരണ പരിപാടിക്ക് തുടക്കമിട്ടിരിക്കുകയാണെന്ന് ശ്രീ. മുഖ്താര് അബ്ബാസ് നഖ്വി പറഞ്ഞു. ന്യൂഡല്യില് സംസ്ഥാനങ്ങളിലെ ന്യൂനപക്ഷകാര്യ പ്രിന്സിപ്പിള് സെക്രട്ടറിമാരുടെയും യോഗത്തെ അഭിസംബോധന ചെയ്യവ്വേ പ്രധാനമന്ത്രി ജന വികാസ് പരിപാടിക്ക്  അനുവദിച്ചിട്ടുള്ള ഫണ്ടില് 80 ശതമാനവും വിദ്യാഭ്യാസം, ആരോഗ്യം, നൈപുണ്യ വികസനം എന്നീ രംഗങ്ങളിലെ പദ്ധതികള്ക്കാണ് വകയിരുത്തിയിട്ടുള്ളത്. 33 മുതല് 40 ശതമാനം വരെയുള്ള ഫണ്ടുകള് വനിതാ കേന്ദ്രീകൃത പദ്ധതികള്ക്കാണ് നീക്കിവച്ചിട്ടുള്ളത്.
കഴിഞ്ഞ നാല് വര്ഷത്തിനിടെ ന്യൂനപക്ഷ വിഭാഗങ്ങളില്പ്പെട്ട രണ്ട് കോടി 66 ലക്ഷം പാവപ്പെട്ട വിദ്യാര്ത്ഥികള്ക്ക് വിവിധ സ്കോളര്ഷിപ്പുകളുടെ പ്രയോജനം ലഭിച്ചിട്ടുണ്ട്. 'ഉസ്താദ്, നയിമന്സില്, ഗരീബ് നവാസ് കൗശല് വികാസ് യോജന മുതലായ തൊഴിലധിഷ്ടിത പരിശീലന പദ്ധതികളിലൂടെ 5,43,000 യുവജനങ്ങള്ക്ക് തൊഴിലവസരങ്ങള് ലഭ്യമാക്കിയിട്ടുണ്ട്.
പാവപ്പെട്ടവരുടെയും, ന്യൂനപക്ഷങ്ങളുടെയും സാമൂഹിക, സാമ്പത്തിക വിദ്യാഭ്യാസ ശാക്തീകരണം കേന്ദ്രങ്ങളുടെയും, സംസ്ഥാനങ്ങളുടെയും തുല്യ ഉത്തരവാദിത്തമാണെന്ന് ശ്രീ. നഖ്വി ചൂണ്ടിക്കാട്ടി.
(ND MRD – 588
പ്രധാനമന്ത്രിയുടെ ഓഫീസ്
സമ്പല്പ്പൂര് ഐ.ഐ.എമ്മിന്റെ സ്ഥിരം കാമ്പസിന് ജനുവരി 2ന് പ്രധാനമന്ത്രി തറക്കല്ലിടും
സമ്പല്പ്പൂര് ഐ.ഐ.എമ്മിന്റെ സ്ഥിരം കാമ്പസിന് പ്രധാനമന്ത്രി ശ്രീ നരേന്ദ്രമോദി 2021 ജനുവരി 02 രാവിലെ 11ന് വിഡിയോ കോണ്ഫറന്സിംഗിലൂടെ തറക്കല്ലിടും.
ഒഡീഷയിലെ ഗവര്ണര്, മുഖ്യമന്ത്രി എന്നിവവേരാടൊപ്പം കേന്ദ്ര മന്ത്രിമാരായ ശ്രീ രമേശ് പൊക്രിയാല് 'നിശാഖ്', ശ്രീ ധര്മ്മേന്ദ്രപ്രധാന്, ശ്രീ പ്രതാപ് ചന്ദ്ര സാരംഗി എന്നിവരും തദ്ദവസരത്തിീല് സന്നിഹിതരായിരിക്കും. ഉദ്യോഗസ്ഥര്, വ്യാവസായിക നേതാക്കള്, അക്കാദമീഷ്യനുകള്, വിദ്യാര്ത്ഥികള്, ഐ.ഐ.എം സമ്പല്പ്പൂര് പൂര്വ്വവിദ്യാര്ത്ഥികള്, അദ്ധ്യാപകര് ഉള്പ്പെടെ 5000 ലേറെ ക്ഷണിതാക്കള് വെര്ച്ച്വലായി ചടങ്ങില് സംബന്ധിക്കും.
ഐ.ഐ.എം സമ്പല്പ്പൂരിനെ സംബന്ധിച്ച്
ഐ.ഐ.എം സമ്പല്പ്പൂര് ആണ് ഫ്ളിപ്പിഡ് ക്ലാസ്റൂ എന്ന ആശയം ആദ്യമായി അവതരിപ്പിച്ചത്, ഇവിടെ അടിസ്ഥാനപരമായ ആശയങ്ങള് ഡിജിറ്റല് മാതൃകയില് പഠിപ്പിക്കുകയും പരീക്ഷ:ണ പഠിക്കല് വ്യവസായങ്ങളില് നിന്നുള്ള ലൈവ് പദ്ധതികളിലൂടെ ക്ലാസുകളില് നടക്കുകയും ചെയും. ലിംഗവൈവിദ്ധ്യത്തിന്റെ കാര്യത്തില് എം.ബി.എ  ബാച്ചില് 49%വും എം.ബി.എ  ബാച്ചില് 43% പെണ്കുട്ടികളുമായി ഈ സ്ഥാപനം മറ്റ് ഐ.ഐ.ഐ.എമ്മുകളെ മറികടന്നു.
സാംസ്കാരിക മന്ത്രാലയം
20 ഗോത്ര വർഗ സ്വാതന്ത്ര്യ സമര സേനാനികളുടെ കഥകളെക്കുറിച്ചുള്ള മൂന്നാമത്തെ കോമിക് പുസ്തകം സാംസ്കാരിക മന്ത്രാലയം പുറത്തിറക്കി
ന്യൂ ഡൽഹി: ഓഗസ്റ്റ് 04, 2022
20 ഗോത്ര വർഗ സ്വാതന്ത്ര്യ സമര സേനാനികളുടെ കഥകളെക്കുറിച്ചുള്ള മൂന്നാമത്തെ കോമിക് പുസ്തകം ഓഗസ്റ്റ് 2 ന് ന്യൂ ഡൽഹിയിൽ നടന്ന തിരംഗ ഉത്സവ് ആഘോഷത്തോടനുബന്ധിച്ച് കേന്ദ്ര സാംസ്കാരിക മന്ത്രാലയം പുറത്തിറക്കി.
ചടങ്ങിൽ കേന്ദ്ര ആഭ്യന്തര മന്ത്രി ശ്രീ അമിത് ഷാ, കേന്ദ്ര സാംസ്കാരിക മന്ത്രി ശ്രീ ജി കിഷൻ റെഡ്ഡി, പാർലമെന്ററി കാര്യ-സാംസ്കാരിക സഹമന്ത്രി ശ്രീ അർജുൻ റാം മേഘ്വാൾ, വിദേശകാര്യ സഹമന്ത്രി ശ്രീമതി മീനാക്ഷി ലേഖി എന്നിവർ പങ്കെടുത്തു.
ബ്രിട്ടീഷ് ഭരണത്തിനെതിരെ പോരാടാൻ തങ്ങളുടെ ഗോത്രങ്ങളെ പ്രചോദിപ്പിക്കുകയും ജീവൻ വെടിയുകയും ചെയ്ത ധീരരായ ചില സ്ത്രീ-പുരുഷന്മാരുടെ ത്യാഗങ്ങളെ ഈ കഥാസമാഹാരം അനുസ്മരിക്കുന്നു.
ആസാദി കാ അമൃത് മഹോത്സവത്തിന്റെ ഭാഗമായി സാംസ്കാരിക മന്ത്രാലയം, അധികം അറിയപ്പെടാത്ത സ്വാതന്ത്ര്യ സമര നായകന്മാരുടെ പരമമായ ത്യാഗത്തെയും ദേശസ്നേഹത്തെയും കുറിച്ച് യുവാക്കളിലും കുട്ടികളിലും അവബോധം സൃഷ്ടിക്കുന്നതിനായി അമർ ചിത്ര കഥയുമായി  സഹകരിച്ച് 75 സ്വാതന്ത്ര്യ സമര സേനാനികളെക്കുറിച്ചുള്ള ചിത്ര പുസ്തകങ്ങൾ പുറത്തിറക്കിയിരുന്നു.
ഇന്ത്യയിലെ 20 വാഴ്ത്തപ്പെടാത്ത ധീര വനിതകളെക്കുറിച്ചുള്ള ആദ്യത്തെ എസികെ കോമിക് പുസ്തകവും ഭരണഘടനാ അസംബ്ലിയിലേക്ക് തിരഞ്ഞെടുക്കപ്പെട്ട 15 സ്ത്രീകളുടെ കഥകളെക്കുറിച്ചുള്ള രണ്ടാമത്തെ കോമിക് പുസ്തകവും നേരത്തെ പുറത്തിറങ്ങിയിരുന്നു.
സ്വാതന്ത്ര്യ സമര ചരിത്രത്തിലെ വാഴ്ത്തപ്പെടാത്ത നായകന്മാരായ, താഴെ പറയുന്ന ഗോത്രവർഗ സ്വാതന്ത്ര്യ സമര സേനാനികളെ കുറിച്ചുള്ള കഥകളാണ് ഈ കഥാസമാഹാരത്തിൽ ഉൾപ്പെടുത്തിയിട്ടുള്ളത്:
- പഹാഡിയ ഗോത്രത്തിൽപ്പെട്ട തിൽക മാഞ്ചി
- ഈസ്റ്റ് ഇന്ത്യാ കമ്പനിക്കെതിരെ പഴശ്ശിരാജ നടത്തിയ യുദ്ധത്തിന്റെ അമൂല്യമായ ഭാഗമായിരുന്നു കുറിച്യർ ഗോത്രത്തിലെ തലക്കൽ ചന്തു. അദ്ദേഹത്തെ തൂക്കിലേറ്റുകയായിരുന്നു
- ഒറോൺ ഗോത്രത്തിലെ ബുധു ഭഗത്
- ഖാസി തലവനായിരുന്ന തിരോട്ട് സിംഗ്
- മഹാദേവ് കോലി ഗോത്രത്തിൽ പെട്ട രഘോജി ഭാൻഗ്രേ
- സന്താൽ സമുദായത്തിൽ നിന്നുള്ള സിദ്ദുവും കൻഹു മുർമുവും
- ഖോണ്ട് ഗോത്രത്തിലെ റെൻഡോ മാഞ്ചിയും ചക്ര ബിസോയിയും.
- ഖാർവാർ ഗോത്രത്തിലെ ഭോഗ്ത വംശത്തിൽപ്പെട്ട നിലാമ്പറും പീതാംബറും
- ഗോണ്ട് ഗോത്രത്തിലെ രാംജി ഗോണ്ട്
- ഖരിയ ഗോത്രത്തിലെ തെലങ്ക ഖരിയ
- മധ്യ പ്രവിശ്യകളിലെ റോബിൻ ഹുഡ് എന്നറിയപ്പെടുന്ന താന്തിയ ഭിൽ
- മണിപ്പൂരിലെ മേജർ പവോന ബ്രജബാസി
- മുണ്ട ഗോത്രത്തിലെ ബിർസ മുണ്ട.
- അരുണാചൽ പ്രദേശിലെ ആദി ഗോത്രത്തിലെ മത്മൂർ ജമോഹ്
- ഓറോൺ ഗോത്രത്തിലെ താന ഭഗത്
- തേയിലത്തോട്ട സമൂഹത്തിലെ മാലതി മേം
- ഭുയാൻ ഗോത്രത്തിൽപ്പെട്ട ലക്ഷ്മൺ നായിക്
- ലെപ്ച ഗോത്രത്തിലെ ഹെലൻ ലെപ്ച
- പുലിമയ ദേവി പോദാർ
RRTN/SKY
ധനകാര്യ മന്ത്രാലയം
ചില സ്ഥാപനങ്ങള്ക്കുള്ള രജിസ്ട്രേഷന്/അംഗീകാരം എന്നിവയ്ക്കുള്ള പുതിയ നടപടിക്രമങ്ങള് നടപ്പിലാക്കുന്നത് കേന്ദ്ര പ്രത്യക്ഷ നികുതി ബോർഡ് ഒക്ടോബർ ഒന്നു വരെ നീട്ടിവെച്ചു
ന്യൂഡല്ഹി; 2020 മേയ് 09
മുമ്പൊന്നുമുണ്ടായിട്ടില്ലാത്ത വിധമുള്ള മാനുഷികവും സാമ്പത്തികവുമായ പ്രതിസന്ധി കണക്കിലെടുത്ത് ചില പുതിയ സ്ഥാപനങ്ങള്ക്ക് അംഗീകാരം/രജിസ്ട്രേഷന്/ വിജ്ഞാപനം എന്നിവയ്ക്കുള്ള പുതിയ നടപടിക്രമങ്ങള് നടപ്പിലാക്കുന്നത് 2020 ഒക്ടോബര് ഒന്നുവരെ തടഞ്ഞുവയ്ക്കാന് സി.ബി.ഡി.ടി തീരുമാനിച്ചു. അതിന്റെ അടിസ്ഥാനത്തില് ആദായനികുതി നിയമം 1961 ലെ വകുപ്പ് 10, 12 എ.എ, 35, 80 ജി എ പ്രകാരം അംഗീകാരം/രജിസ്ട്രേഷന്/ വിജ്ഞാപനം ചെയ്തിട്ടുള്ള സ്ഥാപനങ്ങള് 2020 ഒക്ടോബര് ഒന്നുമുതല് മൂന്നുമാസത്തിനകം അതായത് 2020 ഡിസംബര് 31നകം അറിയിപ്പ്  ഫയല് ചെയ്യണം.
അര്ഹിക്കുന്ന സമയത്ത് ഇതുമായി ബന്ധപ്പെട്ട നിയമഭേദഗതികള് നിര്ദ്ദേശിക്കും.
നോവല് കൊറോണാ വെറസിന്റെ പൊട്ടിപ്പുറപ്പെടലും അതിന്റെ ഫലമായുണ്ടായ അടച്ചിടലും മൂലം 2020 ജൂണ് ഒന്നുമുതല് പുതിയ നടപടിക്രമങ്ങള് നടപ്പാക്കുന്നതുമായി ബന്ധപ്പെട്ടുള്ള ആശങ്കകള് പ്രകടിപ്പിച്ചുകൊണ്ടുള്ള നിരവധി പരാതികള് ധനകാര്യമന്ത്രാലയത്തിന് ലഭിച്ചിരുന്നു. പുതിയ നടപടിക്രമങ്ങളുടെ നടപ്പാക്കല് തടഞ്ഞുവയ്ക്കണമെന്ന ആവശ്യങ്ങള് അതില് നിരവധി പേര് ഉന്നയിച്ചിരുന്നു.
നിയമത്തിലെ 10, 12 എ.എ., 35, 80 ജി എന്നി വകുപ്പുകളില് പരിഗണിക്കുന്ന ചില സ്ഥാപനങ്ങളുടെ അംഗീകാരം/ രജിസ്ട്രേഷന്/ വിജ്ഞാപനം എന്നിവയുടെ നടപടിക്രമങ്ങള് 2020 ലെ ധനകാര്യബില്ലില് യുക്തിസഹമാക്കിയിരുന്നു. പുതിയ നടപടിക്രമങ്ങള് പ്രകാരം ഈ വകുപ്പുകളുടെ അടിസ്ഥാനത്തില് ഇതികനം തന്നെ അംഗീകരിക്കപ്പെട്ട/രജിസ്റ്റര് ചെയ്യപ്പെട്ട/വിജ്ഞാപനംചെയ്യപ്പെട്ട സ്ഥാപനങ്ങള് മൂന്നുമാസത്തിനകം അതായത് 2020 ഓഗസ്റ്റ് 31നകം അറിയിപ്പ് ഫയല് ചെയ്യണം എന്ന് നിഷ്കർഷിച്ചിരുന്നു. ഇതേത്തുടര്ന്ന് പുതിയ സ്ഥാപനങ്ങളുടെ അംഗീകാരം/രജിസ്ട്രേഷന്, വിജ്ഞാപനം എന്നിവയ്ക്കുള്ള നടപടിക്രമങ്ങളും 2020 ജൂണ് മുതല് പ്രാബല്യത്തില് വരത്തക്കവിധം യുക്തിസഹമാക്കിയിരുന്നു.
(
പ്രധാനമന്ത്രിയുടെ ഓഫീസ്
ഇന്ത്യൻ പുരുഷ ഹോക്കി ടീമിന്റെ വിജയത്തിൽ പ്രധാനമന്ത്രി സന്തോഷം പ്രകടിപ്പിച്ചു
നാലാമത് ഏഷ്യൻ ചാമ്പ്യൻസ് ട്രോഫി കിരീടം നേടിയ ഇന്ത്യൻ പുരുഷ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
“ഏഷ്യൻ ചാമ്പ്യൻഷിപ്പിലെ ഗംഭീര വിജയത്തിന് നമ്മുടെ പുരുഷ ഹോക്കി ടീമിന് അഭിനന്ദനങ്ങൾ! ഇത് ഇന്ത്യയുടെ നാലാമത്തെ വിജയമാണ്, ഇത് നമ്മുടെ കളിക്കാരുടെ അശ്രാന്തമായ അർപ്പണബോധവും കഠിനമായ പരിശീലനവും വഴങ്ങാത്ത നിശ്ചയദാർഢ്യവും കാണിക്കുന്നു. അവരുടെ അസാധാരണമായ പ്രകടനം രാജ്യത്തുടനീളം വലിയ അഭിമാനം ജ്വലിപ്പിച്ചു. നമ്മുടെ കളിക്കാർക്ക് അവരുടെ ഭാവി ശ്രമങ്ങൾക്ക് ആശംസകൾ."
വ്യോമയാന മന്ത്രാലയം
ഗോവയിലെ ഗ്രീൻഫീൽഡ് അന്താരാഷ്ട്ര വിമാനത്താവളത്തെ 'മനോഹർ ഇന്റർനാഷണൽ എയർപോർട്ട് - മോപ, ഗോവ' എന്ന് നാമകരണം ചെയ്യുന്നതിന് കേന്ദ്ര മന്ത്രിസഭയുടെ അംഗീകാരം
മുൻ പ്രതിരോധ മന്ത്രിയും നാല് തവണ ഗോവ മുഖ്യമന്ത്രിയുമരുന്ന അന്തരിച്ച ശ്രീ മനോഹർ പരീക്കറോടുള്ള ആദരസൂചകമായി ഗോവയിലെ ഗ്രീൻഫീൽഡ് അന്താരാഷ്ട്ര വിമാനത്താവളത്തെ 'മനോഹർ ഇന്റർനാഷണൽ എയർപോർട്ട് - മോപ, ഗോവ' എന്ന് പേരിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി.
ഗോവയിലെ ജനങ്ങളുടെ അഭിലാഷങ്ങൾ നിറവേറ്റുന്നതിനായി, ഗോവയിലെഗ്രീൻഫീൽഡ് അന്താരാഷ്ട്ര വിമാനത്താവളത്തിന്, മോപ്പ, 'മനോഹർ ഇന്റർനാഷണൽ എയർപോർട്ട് - മോപ' എന്ന് നാമകരണം ചെയ്യാനുള്ള ഗോവ സംസ്ഥാന മന്ത്രിസഭയുടെ ഏകകണ്ഠമായ തീരുമാനം ഗോവ മുഖ്യമന്ത്രി അറിയിച്ചിരുന്നു
ഗോവയിലെ മോപ്പയിലുള്ള ഗ്രീൻഫീൽഡ് വിമാനത്താവളം 2022 ഡിസംബറിൽ പ്രധാനമന്ത്രി ഉദ്ഘാടനം ചെയ്തു. ആധുനിക ഗോവ കെട്ടിപ്പടുക്കുന്നതിൽ മുൻ മുഖ്യമന്ത്രിയും മുൻ രാജ്യ രക്ഷാ മന്ത്രിയുമായ അന്തരിച്ച ഡോ. മനോഹർ പരീക്കർ നൽകിയ സംഭാവനകളെ മാനിച്ചാണ് വിമാനത്താവളത്തിന് അദ്ദേഹത്തിന്റെ പേര് നൽകിയത് .
--ND--
(Visitor Counter : 58
രാസവസ്തു, രാസവളം മന്ത്രാലയം
വ്യാപാര ലാഭത്തില്  കേന്ദ്രസര്ക്കാര്രിന്റെ ഉയര്ന്നപരിധി നിര്ണ്ണയം മൂലം , 5 മെഡിക്കല് ഉപകരണങ്ങളുടെ 91% ബ്രാന്ഡുകളുടെയും വില 88% വരെ താഴ്ന്നതായി റിപ്പോര്ട്ട്
പള്സ് ഓക്സിമീറ്റര്, രക്തസമ്മര്ദ്ദ നിരീക്ഷണ യന്ത്രം, നെബുലൈസര് എന്നിവയുടെ വിലയില് ഏറ്റവും കൂടുതല് കുറവുണ്ടായതായി ഇറക്കുമതിക്കാര് റിപ്പോര്ട്ട് ചെയ്യുന്നു
പുതുക്കിയ വിപണി ചില്ലറ വില 2021 ജൂലൈ 20 മുതല് പ്രാബല്യത്തില് വന്നു
കേന്ദ്രസര്ക്കാരിന്റെ സുപ്രധാന തീരുമാനപ്രകാരം, നാഷണല് ഫാര്മസ്യൂട്ടിക്കല് പ്രൈസിംഗ് അതോറിറ്റി  പൊതു താല്പ്പര്യത്തിനായി അസാധാരണമായ അധികാരങ്ങള് പ്രയോഗിച്ചുകൊണ്ട് അഞ്ച് മെഡിക്കല് ഉപകരണങ്ങളുടെ വിപണി ലാഭത്തില്  ഉയര്ന്നപരിധി  നിശ്ചയിച്ച് 2021 ജൂലൈ 13ന്റെ തീയതില് വിജ്ഞാപനം ഇറക്കി.
1. പള്സ് ഓക്സിമീറ്റര്,
2. രക്തസമ്മര്ദ്ദ നീരീക്ഷണ യന്ത്രം,
3. നെബുലൈസര്,
4. ഡിജിറ്റല് തെര്മോമീറ്റര്, ഒപ്പം
5. ഗ്ലൂക്കോമീറ്റര്
എന്നിവയാണ് അവ.
വിതരണക്കാരന് നല്കുന്ന വിലയുടെ  തലത്തില് മാര്ജിനില് 70% വരെ ഉയര്ന്നപരിധിയാണ് നിശ്ചയിച്ചത്. 2021 ജൂലൈ 23 വരെ റിപ്പോര്ട്ട്ചെയ്യപ്പെട്ട ഇത്തരത്തിലുള്ള 684 മെഡിക്കല് ഉപകരണങ്ങളുടെ ഉല്പ്പന്നങ്ങള്/ബ്രാന്ഡുകളില് ഈ 620 ഉല്പ്പന്നങ്ങള്ളടെയും / ബ്രാന്ഡുകളടെയും  വിപണി ചില്ല വില്പ്പന വില  കുറയുന്നതായി റിപ്പോര്ട്ടുചെയ്തു.
ഇറക്കുമതി ചെയ്യുന്ന പള്സ് ഓക്സിമീറ്റര് ബ്രാന്ഡിന്റെ വിലയാണ് ഏറ്റവും താഴേയ്ക്കുള്ളതായി പുനരവലോകനം റിപ്പോര്ട്ട് ചെയ്യുന്നത്, യൂണിറ്റിന് 2,95,375 രൂപയാണ് കുറയുന്നത്. വില കുറയ്ക്കുന്നതിനുള്ള വിശദാംശങ്ങള് ചുവടെയുള്ള പട്ടികയില് നല്കിയിരിക്കുന്നു:
|
|
നമ്പര്
|
|
മെഡിക്കല് ഉപകരണങ്ങള്
|
|
വിജ്ഞാപനത്തിന് ശേഷം റിപ്പോര്ട്ട് ചെയ്ത ബ്രാന്ഡുകളുടെ എണ്ണം
|
|
എം.ആര്.പി താഴോട്ടുപോയ ബ്രാന്ഡുകളുടെ എണ്ണം
|
|
എം.ആര്.പിയില് റിപ്പോര്ട്ട് ചെയ്ത മിനിമം കുറവ്
|
|
|
|
|
|
|
|
|
|
Rs
|
|
Percentage
|
|
1A
|
|
പള്സ് ഓക്സി മീറ്റര്-ഫിങ്കര് ടിപ്
|
|
136
|
|
127 
|
|
5,150
|
|
88%
|
|
1B
|
|
പള്സ് ഓക്സി മീറ്റര്-മറ്റുള്ളവ
|
|
73
|
|
62 
|
|
2,95,375
|
|
47%
|
|
2
|
|
രക്തസമ്മര്ദ്ദ നീരീക്ഷണ യന്ത്രം
|
|
216
|
|
195 
|
|
6,495
|
|
83%
|
|
3
|
|
നെബുലൈസര്
|
|
137
|
|
124 
|
|
15,175
|
|
77%
|
|
4
|
|
ഡിജിറ്റല് തെര്മോമീറ്റര്
|
|
88
|
|
80 
|
|
5,360
|
|
77%
|
|
5
|
|
ഗ്ലൂക്കോമീറ്റര്
|
|
34
|
|
32 
|
|
1,500
|
|
80%
|
|
|
|
Total
|
|
684
|
|
620 
|
|
|
|
എല്ലാ വിഭാഗങ്ങളിലുമുള്ള ഇറക്കുമതി, ആഭ്യന്തര ബ്രാന്ഡുകള്ക്ക് എം.ആര്.പിയില് കുറവുണ്ടായതായി റിപ്പോര്ട്ട് ചെയ്തിട്ടുണ്ട്. പള്സ് ഓക്സിമീറ്റര്, രക്തസമ്മര്ദ്ദ നിരീക്ഷണ യന്ത്രം, നെബുലൈസര് എന്നിവയുടെ വിലയാണ് ഏറ്റവും കുറഞ്ഞതെന്ന് ഇറക്കുമതിക്കാര് റിപ്പോര്ട്ട് ചെയ്തിട്ടുണ്ട്.
പുതുക്കിയ എം.ആര്.പി 2021 ജൂലൈ 20 മുതല് നിലവില് വരും കര്ശനമായ നിരീക്ഷണത്തിനും നടപ്പാക്കലിനുമായി ഇവയുടെ ബ്രാന്ഡുകളുംഇനംതിരിച്ചുള്ള സവിശേഷതകളും  സംസ്ഥാന ഡ്രഗ് കണ്ട്രോളര്മാ രുമായും പങ്കുവച്ചിട്ടുമുണ്ട്.
പ്രസക്തമായ നിര്ദ്ദേശങ്ങള് എന്.പി.പിഎയുടെ വെബ്സൈറ്റില്  ലഭ്യമാണ്. ഇവയുടെ ലഭ്യത നിരീക്ഷിക്കുന്നതിനായി ഈ മെഡിക്കല് ഉപകരണങ്ങളുടെ നിര്മ്മാതാക്കള് / ഇറക്കുമതിക്കാര് എന്നിവരോട് ത്രൈമാസ സ്റ്റോക്ക് വിശദാംശങ്ങള് സമര്പ്പിക്കാന് നിര്ദ്ദേശിച്ചിട്ടുണ്ട്.
ഈ സവിശേഷ നീക്കത്തിന് വ്യവസായ അസോസിയേഷനുകളായ ഫിക്കി, അഡ്വാമെഡ്, എ.എം.സി.എച്ച്.എ.എം എന്നിവയില് നിന്ന് ഈ സുപ്രധാന നീക്കത്തിന് പിന്തുണ ലഭിച്ചിട്ടുണ്ട്.